*2/a. melléklet: A szakdolgozatok bírálati útmutatója és bírálati lapja*

# Útmutató a szakdolgozatok bírálatához

[A következő szempontok egy átlagos, alapképzési szakra jellemző pontozást tükröznek. A szakbizottságok dönthetnek az ettől való eltérésről, de az új szempontoknak megfeleltetésben kell lenni az itt közöltekkel, az össz pontszám 50 kell legyen és az ittenihez hasonló pontozási útmutatót kell készíteni az egységesség kedvéért.]

1. **A dolgozat szerkezete, stílusa (max. 10 pont)**
   * **9 – 10 pont:** Szerkezetileg kifogástalan, logikusan felépített munka, kifogástalan hivatkozásokkal, ábrákat, táblázatokat, mellékleteket pontos rendszerben közöl, hibátlan stílusú.
   * **6 – 8 pont:** Szerkezetileg megfelelő munka, melynek logikája követhető, kifogástalan hivatkozásokkal, az ábrák, táblázatok, mellékletek kezelése helyenként kissé pontatlan, nyelvezete jól érthető.
   * **3 – 5 pont:** Szerkezetileg elfogadható, de logikája kérdéses, hivatkozásai esetlegesek, az ábrák, táblázatok helyenként hiányosak, ill. forrásuk nem egyértelmű, nyelvezete részben problematikus.
   * **1 – 2 pont:** A szerkezet, logikailag nehezen ismerhető fel, de még értelmezhető, alig közöl ábrákat, adatokat, azok forrása nincs jelölve, a nyelvezet hibás, nehezen érthető.
2. **Szakirodalom feldolgozása (max. 10 pont)**
   * **8 – 10 pont:** A témában releváns hazai szakirodalom ismerete, összefoglalása
   * **5 – 7 pont:** Néhány fontos szakirodalom ismerete, összefoglalása
   * **1 – 4 pont:** A dolgozat saját tananyagokra, jegyzetekre épül, külső hivatkozásai ötletszerűek, alapvető művek hiányoznak.
3. **A téma kidolgozásának színvonala (max. 20 pont)**
   * **16 – 20 pont:** Pontos, saját mérések, megfigyelések, alkalmas feldolgozási módszer, lényegre törő véleményalkotás és hasznosítható javaslatok.
   * **11 – 15 pont:** Nem saját mérésekre, megfigyelésekre alapoz vagy a használt módszer nem a legmegfelelőbb, kisebb gond a következtetések levonásában.
   * **6 – 10 pont:** Komoly hiányosság a mérési, feldolgozási módszerekben, a közölt következtetés pontatlan, a hasznosíthatósággal nem foglalkozik, de a saját munka és a témában való alapvető jártasság még felfedezhető.
   * **1 – 5 pont:** Súlyos hibák, saját eredmények hiánya, csupán a korábbi munkák összefoglalása, egyéni következtetések, javaslatok teljes hiánya.
4. **A dolgozat gyakorlati alkalmazhatósága (max. 10 pont)**
   * **9 – 10 pont:** A dolgozatban közölt eredmények közvetlenül hasznosíthatók a gyakorlatban.
   * **5 – 8 pont:** A dolgozat eredményeit a téma szakemberei hasznosnak találhatják, de nem alkalmazható közvetlenül.
   * **1 – 4 pont:** A közölt eredmények gyakorlati felhasználása a dolgozatból igen nehezen ismerhető fel.

**Az érdemjegy kialakításának módja:**

1. Ha bármelyik fenti részpontszám 0, akkor az érdemjegy elégtelen.
2. Ha egyik részpont sem 0, akkor az alábbi táblázat a mérvadó:
   * 45 – 50 pont: jeles
   * 38 – 44 pont: jó
   * 31 – 37 pont: közepes
   * 26 – 30 pont: elégséges
   * 0 – 25 pont: elégtelen

**Szakdolgozat bírálati lap**

Hallgató adatai

*Név:* *Neptun-kód:*

**[Cím]**

A bíráló adatai:

*Név:*

*Munkahely:*

*Beosztás:*

A szempontokra adott pontszámok és indoklásuk:

|  |  |
| --- | --- |
| **1. A dolgozat szerkezete, stílusa (max. 10 pont)**  [indoklás] |  |
| **2. Szakirodalom feldolgozása (max. 10 pont)**  [indoklás] |  |
| **3. A téma kidolgozásának színvonala (max. 20 pont)**  [indoklás] |  |
| **4. A dolgozat gyakorlati alkalmazhatósága (max. 10 pont)**  [indoklás] |  |
| **ÖSSZPONTSZÁM:** |  |

**Általános megjegyzések: [kötelezően kitöltendő, minimum 10 sor]**

**Kérdések: [minimum 3 db]**

1.

2.

3.

**Javasolt érdemjegy: [jeles / jó / közepes / elégséges / elégtelen]**

[hely], [dátum]

|  |  |  |  |  |
| --- | --- | --- | --- | --- |
|  |  |  | \_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  |  |  | [bíráló aláírása] |  |